
Z A P I S N I K
od 8. listopada 2026. 
u prethodnom postupku radi očitovanja o prijedlogu i rasprave o pretpostavkama za otvaranje stečajnog postupka nad dužnikom trgovačkim društvom MASTERBAR jednostavno društvo s ograničenom odgovornošću za ugostiteljstvo i usluge, Rijeka, Užarska 17, OIB: 20050983112.

OD SUDA PRISUTNI:
Daniela Korlević, sutkinja
Dajana Jurković, zapisničar


Početak u 09:15 

Utvrđuje se da su na današnje ročište pristupili:
[bookmark: _Hlk226528963]Za predlagatelja: nitko, dostava poziva uredno iskazana    
Za dužnika: Gordana Horvat Despotović, zastupnica po zakonu    
Za FINA: nitko, dostava poziva uredno iskazana  

Utvrđuje se da spisu prileži podnesak predlagatelja od 28. rujna 2026. prema kojem dužnik na dan 28. rujna 2026. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 136 dana u ukupnom iznosu od 11.817,27 EUR.

Utvrđuje se da je privremeni stečajni upravitelj po nalogu suda od 15. rujna 2026. podnio pisano izvješće koje je objavljeno na mrežnoj stranici e – Oglasnoj ploči suda 7. listopada 2026.

[bookmark: _Hlk231370714]U prethodnom postupku privremeni stečajni upravitelj utvrdio je da ej osnovna djelatnost dužnika priprema i usluživanje pića koja se obavlja u prostorima koji se koriste temeljem zakupa, a imovina dužnika se sastoji od ugostiteljskog inventara i opreme. Knjigovodstvena vrijednost iz bilance sa 31. prosinca 2025. iznosi 14.240,79 EUR. Ostala imovina na dan bilance 31. prosinca 2025. sastojala se od novca na računu kojeg više nema budući je račun i dalje blokiran te potraživanja od kupaca u iznosu od 1.325,00 EUR. Također je vidljiva stavka dugotrajne imovne zemljište u pripremi, ali provjerom je utvrđeno da dužnik nije upisan kao vlasnik u zemljišnim knjigama. Prema informacijama sadašnjeg vlasnika imovina je unovčena u periodu do promjene vlasništva.

U prethodnom periodu dužnik je zapošljavao do 6 djelatnika, trenutno ima 3 zaposlenika.

Također treba naglasiti da je dužnik poslovao sa dobiti sve tri godine od osnivanja uz značajan rast prihoda u svakoj te je 2025. ukupni prihod iznosio 153.860,76 EUR.
Iz očevidnika proizlazi da se radi o obvezama nastalim pretežno za obveze prema zaposlenicima, a prema rješenjima Državnog inspektorata. Porezne obveze prema PK kartici iznose ukupno 10.397,67 EUR i većina je sa temelja obveze PDV-a i poreza na dobit. Stečajni razlog nesposobnosti za plaćanje je u ovom trenutku i dalje prisutan.

Prema izračunu privremenog stečajnog upravitelja predvidivi troškovi otvorenog stečajnog postupka iznose 5.350,00 EUR, a sastoje se od:
1. troškova knjigovodstva u iznosu od 3.200,00 EUR
2. naknade banke, administracija u iznosu od 450,00 EUR
4. ostalih troškova (poštarina, e račun, certifikati) u iznosu od 150,00 EUR
4. putnih troškova u iznosu od 900,00 EUR
5. nagradu st. upravitelj prethodni postupak u iznosu od 650,00 EUR.

Privremeni stečajni upravitelj zaključio je da je izgledan nastavak poslovanja dužnika s obzirom ne nedavnu vlasničku promjenu i pozitivno poslovanje u 2025. i dijelu 2026. 
Osnivač društva i zastupnik po zakonu svakodnevno radi na uspostavljanju normalnog poslovanja i rješavanja problema iz prethodnog perioda. Ukupni iznos nepodmirenih obveza iz očevidnik nije previsok gledano relativno u odnosu na ostvarene prihode u prethodnim razdobljima. Osnivač nije upisana kao vlasnik ili zastupnik u bilo kojim drugim društvima zbog čega i po toj osnovi ima motivaciju uspostaviti normalno poslovanje i rješavanje tekuće nelikvidnosti dužnika.
Iz kontakta sa osnivačem koji je iskazao spremnost i s obzirom na sve utvrđeno, privremeni stečajni upravitelj predlaže sudu davanje dodatnog roka od 90 dana radi rješavanja problema trenutne nesposobnosti za plaćanje odnosno uklanjanja stečajnog razloga proizašlih prvenstveno iz nepodmirenih obveza u periodu prije promjene vlasništva.

Utvrđuje se da prema Očevidniku neizvršenih osnova za plaćanje na dan 8. listopada 2026. dužnik ima neizvršene osnove za plaćanje u ukupnom iznosu od 12.473,32 EUR u razdoblju dužem od 60 dana, zbog čega kod dužnika nije otklonjen stečajni razlog nesposobnost za plaćanje.

Zastupnica dužnika po zakonu nema primjedbi na sačinjeno izvješće i prijedlog privremenog stečajnog upravitelja. 
Zastupnica dužnika po zakonu predlaže odgodu današnjeg ročišta kako bi u narednom razdoblju pokušala otklonit stečajni razlog nesposobnost za plaćanje.

Sudac donosi
r j e š e n j e 

Prihvaća se prijedlog zastupnice dužnika po zakonu, te se današnje ročište se odgađa, a slijedeće zakazuje za 

1. prosinca 2026. u 09:00 
   kod Trgovačkog suda u Rijeci 

što prisutna zastupnica dužnika po zakonu prima na znanje te se smatra uredno pozvanom, a predlagatelja i privremenog stečajnog upravitelja će se pozvati objavom ovog poziva na mrežnoj stranici e-Oglasne ploče suda.

Dovršeno u 9:25

